अन्तरकलेज क्रिकेट सुरु
हेटौंडा स्कुल अफ म्यानेजमेन्ट र नेसनल इन्फोटेक कलेज पर्साको जितसँगै शनिबार अन्तरकलेज ट्वान्टी–२० क्रिकेट प्रतियोगिता शनिबार सुरु भएको छ । हेटौंडा जेसीजको आयोजनामा हेटौंडा–४ स्थित हुप्रचौरमा म्यानेजमेन्टले सिटी कलेज हेटौंडालाई ७ विकेट र इन्फोटेकले सिमरा कलेज वीरगन्जलाई ३६ रनले हराए ।
मकवानपुर — हेटौंडा स्कुल अफ म्यानेजमेन्ट र नेसनल इन्फोटेक कलेज पर्साको जितसँगै शनिबार अन्तरकलेज ट्वान्टी–२० क्रिकेट प्रतियोगिता शनिबार सुरु भएको छ । हेटौंडा जेसीजको आयोजनामा हेटौंडा–४ स्थित हुप्रचौरमा म्यानेजमेन्टले सिटी कलेज हेटौंडालाई ७ विकेट र इन्फोटेकले सिमरा कलेज वीरगन्जलाई ३६ रनले हराए ।सिटीले पहिलो ब्याटिङ गर्दै २० ओभरमा सबै विकेट गुमाएर १ सय १३ रन बनायो । म्यानेजमेन्टले १५ ओभरमा ३ विकेट गुमाए लक्ष्य पूरा गरेको हो । युविन बुढाथोकी ६२ रन जोड्दै म्यान अफ द म्याच भए ।दोस्रो खेलमा वीरगन्जले ९ विकेट गुमाई १ सय १८ रन बनाएको थियो । उक्त लक्ष्य पछ्याउँदै सिमरा १९ ओभरमा ८२ रनमै समेटियो । खेलमा वीरगन्जका मन्थन यादव म्यान अफ द म्याच घोषित भए ।प्रतियोगिताको उद्घाटन वाग्मती प्रदेश खेलकुद विकास परिषद्का सदस्यसचिव सूर्यलाल भण्डारीले गरे । प्रतियोगितामा ६ टिमको सहभागिता रहेको आयोजक अध्यक्ष विकेशलाल श्रेष्ठले बताए । विजेताले ५० हजार र उपविजेताले २५ हजार रुपैयाँ पुरस्कार प्राप्त गर्नेछन् । उत्कृष्ट खेलाडीले १० हजार, उत्कृष्ट ब्याटर र बलरले जनही ५ हजार रुपैयाँ पुरस्कार पाउनेछन् । संयोजक सुमन अर्यालले ४ लाख ५० हजार रुपैयाँ खर्च अनुमान गरिएको बताए ।